**SAOPŠTENJE ZA JAVNOST**

12. decembar 2023.g

**Unapređenje medicinske infrastrukture za brigu o starima jeste značajna za vlasti u rumunsko-srpskom pograničnom području**

Adrian-Ioan Veštea, ministar razvoja, javnih radova i administracije, potpisao je danas ugovor o finansiranju velikog infrastrukturnog projekta koji ima za cilj poboljšanje medicinske infrastrukture za starije osobe pogođene mentalnim bolestima u rumunsko-srpskom pograničnom regionu, koji se finansira kroz Interreg IPA programa Rumunija – Srbija 2021-2027.

Projekat u vrednosti od 4,5 miliona evra realizuju u partnerstvu Specijalna bolnica za psihijatrijske bolesti “Dr Slavoljub Bakalović” iz Vršca, Srbija i Županijska hitna bolnica Rešica, Rumunija, a ima za cilj renoviranje zdravstvenih ustanova namenjenim starijim osobama pogođenim mentalnim bolestima specifične za starije životno doba i opremanje bolnice savremenom opremom za rano otkrivanje ovih stanja.

Pored toga, biće sprovedena kampanja podizanja svesti i informisanja u oblasti prevencije ovih bolesti kod starijih osoba u izolovanim sredinama, biće sniman i emitovan dokumentarni film na regionalnom nivou, organizovaće se posete medicinskih timova u ovim zonama, kao i programo obuke i razmene najboljih praksi za osoblje specijalizovano za ovu medicinsku oblast.

Projekat će obezbediti neophodne investicije za pružanje jednakog pristupa zdravstvenoj zaštiti za ugrožene starije osobe i podršku otpornosti zdravstvenih sistema, uključujući primarnu zaštitu, i promovisao prelazak sa institucionalne na brigu u porodici i zajednici u pograničnom regionu Rumunije i Srbije.

**\* \* \***

Program Interreg IPA Rumunija-Srbija 2021-2027 ima budžet od 74,5 miliona evra i finansira 3 vrste projekata: projekte od strateškog značaja, velike infrastrukturne projekte, kao i projekte odabrane na pozivima, u oblastima: zaštite životne sredine i prilagođavanja klimatskim promenama, zdravstvu i obrazovanju, turizmu i kulturi, upravljanja granicom, koji će se realizovati u programskom području (Timiš, Karaš - Severin i Mehedinći iz Rumunije i 6 okruga iz Republike Srbije: Severnobanatski, Srednjobanatski, Južnobanatski, Braničevski, Borski i Podunavski), a tokom narednog perioda će se nastaviti proces ugovaranja odabranih projekata.